A Törvényszék 2024. február 28-i ítélete – BIW Invest kontra EUIPO – New Yorker Marketing & Media International (Compton)
(T-747/22. sz. ügy)1
(„Európai uniós védjegy – Törlési eljárás – Compton ábrás védjegy – Feltétlen törlési okok – A leíró jelleg hiánya – A 207/2009/EK rendelet 7. cikke (1) bekezdésének c) pontja [jelenleg az (EU) 2017/1001 rendelet 7. cikke (1) bekezdésének c) pontja] – Megkülönböztető képesség – A 207/2009 rendelet 7. cikke (1) bekezdésének b) pontja [jelenleg a 2017/1001 rendelet 7. cikke (1) bekezdésének b) pontja]”)
Az eljárás nyelve: német
Felek
Felperes: BIW Invest AG (Appenzell, Svájc) (képviselők: E. Mielke, U. Stelzenmüller és J. Weiser ügyvédek)
Alperes: az Európai Unió Szellemi Tulajdoni Hivatala (EUIPO) (képviselő: E. Nicolás Gómez meghatalmazott)
A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: New Yorker Marketing & Media International GmbH (Braunschweig, Németország) (képviselők: M. Hartmann, S. Fröhlich és H. Lerchl ügyvédek)
Tárgy
Az EUMSZ 263. cikken alapuló keresetével a felperes az Európai Unió Szellemi Tulajdoni Hivatala (EUIPO) második fellebbezési tanácsa 2022. szeptember 16-án hozott határozatának (R 1913/2021-2. sz. ügy) hatályon kívül helyezését kéri.
Rendelkező rész
A Törvényszék az Európai Unió Szellemi Tulajdoni Hivatala (EUIPO) második fellebbezési tanácsának 2022. szeptember 16-án hozott határozatát (R 1913/2021-2. sz. ügy) hatályon kívül helyezi.
Az EUIPO és a New Yorker Marketing & Media International GmbH saját költségein felül fele-fele arányban viseli a BIW Invest AG részéről felmerült költségeket, ideértve a fellebbezési tanács előtti eljárásban szükségszerűen felmerült költségeket is.
____________
1 HL C 24., 2023.1.23.